**Bosch lancerer en ny uundværlig hjælper i køkkenet:**

**Kraftfuld og selvkørende køkkenmaskine**

**Nu lancerer Bosch den nye professionelle køkkenmaskine, Bosch MaxxiMUM, der er en uundværlig hjælper i køkkenet. Med sin stærke 1600W motor og smarte funktioner klarer MaxxiMUM let den ambitiøse og tidskrævende madlavning – og så gør den næsten alt arbejdet selv.**

Middagsgæsterne banker på døren, de varme retter skal på bordet, mens desserten lige skal tilberedes. Når mange bolde er i luften på én gang, kan det være nyttigt med en hjælpende hånd i køkkenet. Nu lancerer Bosch den nye køkkenmaskine, MaxxiMUM, der ælter dejen, hakker kødet, snitter grøntsagerne og pisker fløden hurtigt og effektivt takket være sin kraftfulde motor på hele 1600W, der gør den til en af de stærkeste køkkenmaskiner på markedet.

Køkkenmaskinen er udstyret med en række intelligente og profesionelle funktioner, heriblandt den nye smarte *SensorControl*, der automatisk pisker fløde og æggehvider, og den stopper selv, når det perfekte resultat er opnået.



”MaxxiMUM er virkelig en køkkenmaskine med stort K. Den er enhver hjemmekoks drøm med sit stilrene design i rustfrit stål og granitgrå farve. De mange funktioner og tilbehørsmuligheder gør madlavningen hurtig og effektiv og skaber perfekte resultater. Med MaxxiMUM som køkkenmedhjælper er det virkelig kun fantasien, der sætter grænser,” siger Dorrit Axel, Trade Marketing Manager for Bosch Hvidevarer Danmark.

**Funktioner til alt slags mad**

Foruden basisfunktioner, der kan piske, blende og ælte dej til bagværk, er køkkenmaskinen udstyret med en række tilbehør, der gør tidskrævende og ambitiøs madlavning let og overskuelig. Blandt tilbehøret findes blandt andet en kødhakker, der hakker både kød, fisk og fjerkræ til grillen, en si, der laver lækre puréer og tapenader af frugt og grønt, og en mixer, der knuser is og bær til kolde drinks i sommervarmen. Derudover er den udstyret med en pastamaskine, så man kan lave sine egne friske lasagneplader, og en kornmølle, der kværner alle slags frø, nødder og urter, så man nemt kan lave hjemmelavet müsli eller pesto.

MaxxiMUM er det nye familiemedlem i Bosch’s køkkenmaskinesortiment, der også indeholder den populære MUM5, som har vundet priser i den prestigefyldte designkonkurrence Red Dot Design Award og er blevet kåret som bedst til prisen af Forbrugermagasinet TÆNK.

**For yderligere produktinformation kontakt:**

Dorrit Axel, Bosch Hvidevarer A/S

Tlf.: 44 89 85 16

E-mail: [dorrit.axel@bshg.com](mailto:dorrit.axel@bshg.com)

Trine Skovgaard, PR-koordinator

Tlf.: 33 13 05 25

Mail: [ts@primetime.dk](mailto:ts@primetime.dk)

**Produktinformation MaxxiMUM:**

**Artikelnummer:**

MUMXL10G

MUMXL20G

MUMXL40G

MUMXX20G (med SensorControl)

MUMXX40G (med SensorControl)

**Vejledende udsalgspris:** Fra 5.499 kr.

**Billedenavn i billedbanken:**  I00000168, I00000171 og I00000169

**Billedbank:**<https://www.bshneps.com/main/bsh/image_archive/SearchPage.aspx?brand=1>